_:n4c5ac7dfb30d424fb4c2507105ae2188xb0
<http://schema.org/articleBody>
"Πρόκειται για έργα άνω των 200 εκατ. ευρώ που θα προτείνει ο ιδιωτικός τομέας, αλλά θα χρηματοδοτούνται και από εθνικούς και ενωσιακούς πόρους. Δημοσιεύτηκε στο ΦΕΚ (26.7.2022, Αρ. ΦΕΚ 3946, Τεύχος Β&#039;) η απόφαση των υπουργών Υποδομών και Μεταφορών (Κ. Καραμανλής) και Περιβάλλοντος και Ενέργειας (Κ. Σκρέκας) για τη σύσταση και συγκρότηση της Επιτροπής Αξιολόγησης Πρότυπων Προτάσεων. Πρόκεται για την εφαρμοργή του νόμου 4903/2022 «Πρότυπες προτάσεις για έργα υποδομής και λοιπές επείγουσες διατάξεις», που δίνει τη δυνατότητα στον ιδιωτικό τομέα να προτείνει προτάσεις μεγάλων έργων υποδομών 200 εκατ. ευρώ και άνω, τα οποία έργα διαθέτουν χαρακτηριστικά καινοτομίας και τεχνολογικά. Θυμίζουμε πως κατά τη σσυζήτηση του νομοσχεδίου στη Βουλή, σοβαρές ενστάσεις είχε διατυπώσει ο πρόεδρος της Επιτροπής Ανταγωνισμού Ιωάννης Λιανός όχι για τη δυνατότητα των εταιρειών να σχεδιάζουν και να υποβάλλουν προτάσεις, αλλά για το ότι αυτές οι προτάσεις του ιδιωτικού τομέα - η σκοπιμότητα των οποίων θα αξιολογείται από την Επιτροπή που μόλις συγκροτήθηκε - θα λαμβάνουν χρηματοδότηση από εθνικούς και ευρωπαϊκούς πόρους. Για το ίδιο θέμα η αντιπολίτευση είχε μιλήσει για παράκαμψη Ενωσιακών Κανόνων και για το ενδεχόμενο η κυβέρνηση να κατευθύνει συγκεκριμένα δημόσια έργα σε συγκεκριμένους παρόχους.Ακολουθεί η απόφαση για τη σύσταση και τα ονόματα των προσώπων που συγκροτούν την Επιτροπή. Σύσταση και συγκρότηση της Επιτροπής Αξιολόγησης Πρότυπων ΠροτάσεωνΆρθρο 1Σύσταση της ΕπιτροπήςΣυστήνουμε Επιτροπή Αξιολόγησης των Πρότυπων Προτάσεων που προβλέπονται στο άρθρο 7 του ν. 4903/2022, ως εξής:(α) τον αρμόδιο για θέματα υποδομών Υπουργό, ως Πρόεδρο, αναπληρούμενο από τον Γενικό Γραμματέα Υποδομών του Υπουργείου Υποδομών και Μεταφορών, ή, σε περίπτωση έργου υποδομής αρμοδιότητας του Υπουργείου Περιβάλλοντος και Ενέργειας, τον αρμόδιο για θέματα χωρικού σχεδιασμού και αστικού περιβάλλοντος Υπουργό, αναπληρούμενο από τον αρμόδιο κατά περίπτωση Γενικό Γραμματέα του Υπουργείου Περιβάλλοντος και Ενέργειας,(β) το Γενικό Διευθυντή Συγκοινωνιακών Υποδομών του Υπουργείου Υποδομών και Μεταφορών αναπληρούμενο από τον κατά νόμο αναπληρωτή του ή, κατά λόγο αρμοδιότητας, το Γενικό Διευθυντή Υδραυλικών, Λιμενικών και Κτηριακών Υποδομών του ιδίου Υπουργείου αναπληρούμενο από τον κατά νόμο αναπληρωτή του. Σε περίπτωση έργου υποδομής αρμοδιότητας του Υπουργείου Περιβάλλοντος και Ενέργειας, ο αρμόδιος ανά περίπτωση Γενικός Διευθυντής του Υπουργείου Περιβάλλοντος και Ενέργειας, αναπληρούμενο από τον προϊστάμενο της αρμόδιας διεύθυνσης του Υπουργείου Περιβάλλοντος και Ενέργειας,(γ) τον Προϊστάμενο της Διεύθυνσης του εκάστοτε αρμόδιου Υπουργείου, στην αρμοδιότητα της οποίας εμπίπτει η δημοπράτηση του προτεινόμενου έργου με τον αναπληρωτή του, (δ) ένα εμπειρογνώμονα επί του εκάστοτε εξεταζόμενου αντικειμένου με τον αναπληρωτή του που ορίζεται, κατά περίπτωση, από τον αρμόδιο Υπουργό Υποδομών και Μεταφορών ή Περιβάλλοντος και Ενέργειας.(ε) τον Γενικό Γραμματέα Ιδιωτικών Επενδύσεων και Συμπράξεων Δημοσίου και Ιδιωτικού Τομέα του Υπουργείου Ανάπτυξης και Επενδύσεων, εφόσον το προτεινόμενο έργο προτείνεται να υλοποιηθεί μέσω σύμβασης σύμπραξης δημοσίου και ιδιωτικού τομέα σύμφωνα με τον ν. 3389/2005 (Α’ 232).Καθήκοντα γραμματέα της Επιτροπής ασκεί υπάλληλος του Υπουργείου Υποδομών και Μεταφορών.Αντικείμενο της Επιτροπής Αξιολόγησης Πρότυπων Προτάσεων αποτελεί η εξέταση και αξιολόγηση των πρότυπων προτάσεων και η εισήγηση προς τον αρμόδιο υπουργό ως προς την έγκριση ή την απόρριψη πρότυπης πρότασης.Άρθρο 2Συγκρότησηα) Ο πρόεδρος και τα μέλη της Επιτροπής Αξιολόγησης Πρότυπων Προτάσεων ορίζονται, κατά περίπτωση, ανάλογα με τη φύση του προτεινόμενου έργου υποδομής.β) Για την πρώτη εφαρμογή του νόμου η Επιτροπή συγκροτείται, κατά λόγο αρμοδιότητας, όπως παρακάτω:βα) Για θέματα συγκοινωνιακών υποδομών αποτελούμενη από τους:βαα) Γεώργιο Καραγιάννη του Χρήστου, Υφυπουργό Υποδομών και Μεταφορών ως πρόεδρο με αναπληρώτριά του τη Μαρία Έλλη Γεράρδη του Δημητρίου, Γενική Γραμματέα Υποδομών του Υπουργείου Υποδομών και Μεταφορώνβαβ) Ιωάννη Καρνέση του Δημητρίου, Γενικό Διευθυντή Συγκοινωνιακών Υποδομών της Γενικής Γραμματείας Υποδομών του Υπουργείου Υποδομών και Μεταφορών, με αναπληρωτή του τον Δημήτριο Αναγνώπουλο του Γεωργίου, Προϊστάμενο της Ειδικής Υπηρεσίας Δημοσίων Έργων (ΕΥΔΕ) Κατασκευής και Συντήρησης Συγκοινωνιακών Υποδομών, σύμφωνα με τις διατάξεις του άρθρου 87του ν. 3528/2007 (Α’ 26).βαγ) Τον προϊστάμενο της Διεύθυνσης του Υπουργείου Υποδομών και Μεταφορών, στην αρμοδιότητα της οποίας εμπίπτει η δημοπράτηση του προτεινόμενου έργου με τον νόμιμο αναπληρωτή του.βαδ) Έναν εμπειρογνώμονα επί του εκάστοτε εξεταζόμενου αντικειμένου με τον αναπληρωτή του οριζόμενο κατά περίπτωση από τον Υπουργό Υποδομών και Μεταφορών.βαε) Ορέστη Καβαλάκη του Πλάτωνα, Γενικό Γραμματέα Ιδιωτικών Επενδύσεων και Συμπράξεων Δημοσίου και Ιδιωτικού Τομέα του Υπουργείου Ανάπτυξης και Επενδύσεων, εφόσον το προτεινόμενο έργο προτείνεται να υλοποιηθεί μέσω σύμβασης σύμπραξης δημοσίου και ιδιωτικού τομέα σύμφωνα με τον ν. 3389/2005 (Α’ 232).ββ) Για θέματα υδραυλικών, λιμενικών και κτηριακών υποδομών αποτελούμενη από τους:ββα) Γεώργιο Καραγιάννη του Χρήστου, Υφυπουργό Υποδομών και Μεταφορών ως πρόεδρο με αναπληρώτριά του τη Μαρία Έλλη Γεράρδη του Δημητρίου, Γενική Γραμματέα Υποδομών του Υπουργείου Υποδομών και Μεταφορών.βββ) Αντώνιο Κοτσώνη του Ευγενίου, Γενικό Διευθυντή Υδραυλικών, Λιμενικών και Κτηριακών Υποδομών της Γενικής Γραμματείας Υποδομών του Υπουργείου Υποδομών και Μεταφορών, με αναπληρωτή του τον Θεόδωρο Τσουκαλά του Κωνσταντίνου, Προϊστάμενο της Διεύθυνσης Λιμενικών Υποδομών (Δ20) σύμφωνα με το άρθρο 87 του ν. 3528/2007 (Α’ 26).ββγ) Τον προϊστάμενο της Διεύθυνσης του Υπουργείου Υποδομών και Μεταφορών, στην αρμοδιότητα της οποίας εμπίπτει η δημοπράτηση του προτεινόμενου έργου με τον νόμιμο αναπληρωτή του.ββδ) Έναν εμπειρογνώμονα επί του εκάστοτε εξεταζόμενου αντικειμένου με τον αναπληρωτή του οριζόμενο κατά περίπτωση από τον Υπουργό Υποδομών και Μεταφορών.ββε) Ορέστη Καβαλάκη του Πλάτωνα, Γενικό Γραμματέα Ιδιωτικών Επενδύσεων και Συμπράξεων Δημοσίου και Ιδιωτικού Τομέα του Υπουργείου Ανάπτυξης και Επενδύσεων, εφόσον το προτεινόμενο έργο προτείνεται να υλοποιηθεί μέσω σύμβασης σύμπραξης δημοσίου και ιδιωτικού τομέα σύμφωνα με τον ν. 3389/2005 (Α’ 232).βγ) Για θέματα του Υπουργείου Περιβάλλοντος και Ενέργειας αποτελούμενη από τους:βγα) Νικόλαο Ταγαρά του Χρήστου, Υφυπουργό αρμόδιο για θέματα χωρικού σχεδιασμού και αστικού περιβάλλοντος του Υπουργείου Περιβάλλοντος και Ενέργειας, ως Πρόεδρο, με αναπληρωτή τον Ευθύμιο Μπακογιάννη του Γεωργίου Γενικό Γραμματέα Χωρικού Σχεδιασμού και Αστικού Περιβάλλοντος.βγβ) Γεωργία Κοτίνη του Διονυσίου, Γενική Διευθύντρια Χωρικού Σχεδιασμού του Υπουργείου Περιβάλλοντος και Ενέργειας ή τη Θεοδώρα Γαλάνη του Κωνσταντίνου, Γενική Διευθύντρια Πολεοδομίας, κατά λόγο αρμοδιότητας, με τον, κατά περίπτωση, Προϊστάμενο της αρμόδιας Διεύθυνσης ως αναπληρωτή τους.βγγ) Τον Προϊστάμενο της Διεύθυνσης του Υπουργείου Περιβάλλοντος και Ενέργειας, στην αρμοδιότητα της οποίας εμπίπτει η δημοπράτηση του προτεινόμενου έργου με το νόμιμο αναπληρωτή του.βγδ) Έναν εμπειρογνώμονα επί του εκάστοτε εξεταζόμενου αντικειμένου με τον αναπληρωτή του οριζόμενο κατά περίπτωση από τον Υπουργό Περιβάλλοντος και Ενέργειας.βγε) Ορέστη Καβαλάκη του Πλάτωνα, Γενικό Γραμματέα Ιδιωτικών Επενδύσεων και Συμπράξεων Δημοσίου και Ιδιωτικού Τομέα του Υπουργείου Ανάπτυξης και Επενδύσεων, εφόσον το προτεινόμενο έργο προτείνεται να υλοποιηθεί μέσω σύμβασης σύμπραξης δημοσίου και ιδιωτικού τομέα σύμφωνα με τον ν. 3389/2005 (Α’ 232).Άρθρο 3Έναρξη ισχύοςΗ ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως."
<https://www.businessnews.gr/epixeiriseis/ependyseis/item/243124-ypodomes-ta-prosopa-pou-kratoyn-ta-kleidia-ton-protypon-protaseon-sygkrotithike-i-epitropi-aksiologisis>